Įstatymas skelbtas: Žin., 2000, Nr. [92-2873](http://www3.lrs.lt/cgi-bin/preps2?a=111852&b=)

Neoficialus įstatymo tekstas

**LIETUVOS RESPUBLIKOS**

**KELIŲ PRIEŽIŪROS IR PLĖTROS PROGRAMOS FINANSAVIMO**

**ĮSTATYMAS**

2000 m. spalio 12 d. Nr. VIII-2032  
Vilnius

***Nauja įstatymo redakcija nuo 2005-01-01:***

*Nr.* [*IX-2546*](http://www3.lrs.lt/cgi-bin/preps2?a=245864&b=)*, 2004-11-09, Žin., 2004, Nr. 171-6302 (2004-11-26)*

**1 straipsnis. Įstatymo paskirtis**

1. Šis įstatymas nustato Kelių priežiūros ir plėtros programos finansavimo šaltinius irtvarką.

2. Įstatymo nuostatos suderintos su Europos Sąjungos teisės aktais, nurodytais šio įstatymo 6 priedėlyje.

3. Įstatymo tikslas – kaupti ir naudoti lėšas automobilių kelių tinklui plėsti, modernizuoti ir užtikrinti, kad šis tinklas veiktų.

**2 straipsnis. Pagrindinės šio įstatymo sąvokos**

1. **Aukščiausios kategorijos keliai** – pagrindinis kelių tinklas (magistraliniai ir krašto keliai).

2. **Kelio savininkas** – valstybė, savivaldybė, juridinis ar fizinis asmuo, kuriam kelias priklauso nuosavybės teise.

3. **Kelio valdytojas** –asmuo, kuris kelią valdo, naudoja ir disponuoja juo turto patikėjimo teise ar kitu teisėtu pagrindu.

4. **Kelių priežiūros ir plėtros programa** (toliau – **Programa**) – Lietuvos Respublikos biudžeto sandaros įstatymo (toliau – Biudžeto sandaros įstatymas) nustatyta tvarka tvirtinama specialioji programa. Programos finansavimo ir administravimo vykdytojas yra Lietuvos Respublikos Vyriausybė (toliau – Vyriausybė) arba jos įgaliota institucija.

5. **Naudotojas** – asmuo, kuris tiesiogiai ar netiesiogiai naudojasi keliais ir jų statiniais.

6. **Naudotojų mokesčiai**– nustatyto dydžio transporto priemonių savininkų ar valdytojų mokesčiai už naudojimąsi keliais ir jų statiniais.

7. **Programos finansavimo sąskaita** – valstybės biudžeto (iždo) sąskaita, kurioje kaupiamos lėšos Programai finansuoti.

8. **Socialinės globos viešosios įstaigos** – viešosios įstaigos, teikiančios socialines paslaugas įvairaus amžiaus skirtingų socialinių grupių asmenims, kuriems reikalinga įvairių rūšių ir formų socialinė pagalba.

9. **Stacionarioji Kelių eismo taisyklių pažeidimų fiksavimo įranga** –tam tikrose vietose nejudamai įtvirtinta įranga (greičio matuokliai, vaizdo kameros su duomenų perdavimo įranga ir kt.), skirta Kelių eismo taisyklių pažeidimams fiksuoti.

10. **Transporto priemonė** – mechanizmas ar jų junginys, skirtas žmonėms ir (arba) kroviniams keliais vežti.

11. **Transporto priemonės bendroji masė** – pakrautos transporto priemonės leistinas maksimalus svoris.

12. **Transporto priemonės savininkas** – asmuo, kuriam transporto priemonė priklauso nuosavybės teise.

13. **Transporto priemonės valdytojas** – asmuo, patikėjimo, nuomos, panaudos ar kitokiu teisėtu pagrindu valdantis, naudojantis ar vairuojantis transporto priemonę.

14. **Veikla** – bet kokio pobūdžio komercinė arba gamybinė veikla, kuria siekiama gauti ir (arba) uždirbti pajamų ar kokios kitos ekonominės naudos.

15. **Žemės ūkio veiklos subjektas** – asmuo, įregistruotas įstatymų ar kitų teisės aktų nustatyta tvarka ir užsiimantis žemės ūkio veikla.

16. Kitos šiame įstatyme vartojamos sąvokos suprantamos taip, kaip jos apibrėžtos Kelių įstatyme.

*Straipsnio pakeitimai:*

*Nr.* [*X-693*](http://www3.lrs.lt/cgi-bin/preps2?a=279127&b=)*, 2006-06-15, Žin., 2006, Nr. 73-2761 (2006-06-30)*

*Nr.* [*XI-1292*](http://www3.lrs.lt/cgi-bin/preps2?a=394927&b=)*, 2011-03-22, Žin., 2011, Nr. 40-1916 (2011-04-05)*

*Nr.* [*XI-2197*](http://www3.lrs.lt/cgi-bin/preps2?a=429296&b=)*, 2012-06-30, Žin., 2012, Nr. 80-4147 (2012-07-10)*

**3 straipsnis. Programos finansavimo šaltiniai**

Programos finansavimo šaltiniai:

1) atskaitymai nuo pajamų;

2)dalis akcizo pajamų, gautų už realizuotą benziną ir dyzelinius degalus bei energetinius produktus, kurie pagaminti iš biologinės kilmės medžiagų ar su jų priedais ir skirti naudoti kaip variklių degalai;

3) dalis akcizo pajamų, gautų už realizuotas suskystintas dujas, skirtas automobiliams;

4)mokestis už Lietuvos Respublikoje įregistruotas krovininestransporto priemones;

5) Lietuvos Respublikoje, užsienio šalyse, tarp jų ir Europos Sąjungos valstybėse narėse,įregistruotų transporto priemonių savininkų ar valdytojų naudotojo mokestis;

6) mokestis už važiavimą keliais Lietuvos Respublikoje ir užsienio šalyse, tarp jų ir Europos Sąjungos valstybėse narėse įregistruotomis transporto priemonėmis (jų junginiais), kurių matmenys su kroviniu ar be jo viršija leidžiamus, arba kai viršijama leidžiama ašies (ašių) apkrova ar transporto priemonės (jų junginio) leidžiama bendroji masė;

7) mokestis už eismo ribojimą;

8) juridinių, fizinių asmenų bei užsienio valstybių tikslinės lėšos;

9) lėšos iš sumokėtų ar išieškotų baudų už nustatyto greičio viršijimą, užfiksuotąstacionariąja Kelių eismo taisyklių pažeidimų fiksavimo įranga, įrengta valstybinės reikšmės keliuose.

*Straipsnio pakeitimai:*

*Nr.* [*X-1604*](http://www3.lrs.lt/cgi-bin/preps2?a=323460&b=)*, 2008-06-17, Žin., 2008, Nr. 75-2919 (2008-07-03)*

*Nr.* [*XI-109*](http://www3.lrs.lt/cgi-bin/preps2?a=334554&b=)*, 2008-12-23, Žin., 2008, Nr. 149-6031 (2008-12-30)*

*Nr.* [*XI-1292*](http://www3.lrs.lt/cgi-bin/preps2?a=394927&b=)*, 2011-03-22, Žin., 2011, Nr. 40-1916 (2011-04-05)*

4 straipsnis. Neteko galios nuo 2005-07-01.

**5 straipsnis. Dalis akcizo pajamų, gautų už realizuotą benziną, dyzelinius degalus ir energetinius produktus, kurie pagaminti iš biologinės kilmės medžiagų ar su jų priedais ir skirti naudoti kaip variklių degalai, ir dalis akcizo pajamų, gautų už realizuotas suskystintas dujas, skirtas automobiliams**

1. Į Programos finansavimo sąskaitą pervedama 55 procentai akcizo pajamų, gautų už realizuotą benziną, dyzelinius degalus ir energetinius produktus, kurie pagaminti iš biologinės kilmės medžiagų ar su jų priedais ir skirti naudoti kaip variklių degalai.

2. Į Programos finansavimo sąskaitą pervedama 55 procentai akcizo pajamų, gautų už realizuotas suskystintas dujas, skirtas automobiliams.

3. Akcizo pajamų atskaitymus kiekvieną mėnesį iki kito mėnesio 25 dienos į Programos finansavimo sąskaitą perveda Finansų ministerija.

*Straipsnio pakeitimai:*

*Nr.* [*X-725*](http://www3.lrs.lt/cgi-bin/preps2?a=279776&b=)*, 2006-06-22, Žin., 2006, Nr. 77-2969 (2006-07-14)*

*Nr.* [*XI-109*](http://www3.lrs.lt/cgi-bin/preps2?a=334554&b=)*, 2008-12-23, Žin., 2008, Nr. 149-6031 (2008-12-30)*

**6 straipsnis. Mokestis už Lietuvos Respublikoje įregistruotas krovinines transporto priemones**

1. Transporto priemonių savininkų ar valdytojų kasmetinio mokesčio už Lietuvos Respublikoje įregistruotas krovinines transporto priemones ribiniai tarifai nustatyti šio įstatymo 2priedėlyje.

2. Mokesčio mokėjimo, administravimo ir kontrolės tvarką bei dydžius, neviršydama šio įstatymo 2priedėlyje nustatytų ribinių tarifų, nustato Vyriausybė.

3. Mokestis į Programos finansavimo sąskaitą sumokamas iki transporto priemonės privalomosios techninės apžiūros.

4. Mokestis nemokamas:

1) už Vidaus reikalų ministerijai bei įstaigoms prie šios ministerijos priklausančias transporto priemones, priskirtas kovinei, kovos-mokomajai, mokomajai, rikiuotės ir transportavimo grupėms;

2) už specialiai neįgaliesiems pritaikytas transporto priemones, priklausančias savivaldybių institucijoms ir nevalstybinėms neįgaliųjų organizacijoms.

*Straipsnio pakeitimai:*

*Nr.* [*XI-2197*](http://www3.lrs.lt/cgi-bin/preps2?a=429296&b=)*, 2012-06-30, Žin., 2012, Nr. 80-4147 (2012-07-10)*

**7 straipsnis. Lietuvos Respublikoje, užsienio šalyse, tarp jų ir Europos Sąjungos valstybėse narėse, įregistruotų transporto priemonių savininkų ar valdytojų naudotojo mokestis**

1. Lietuvos Respublikoje, užsienio šalyse, tarp jų ir Europos Sąjungos valstybėse narėse, įregistruotų transporto priemonių savininkai ar valdytojai naudotojo mokestį moka už važiavimą magistraliniais keliais. Už važiavimą valstybinės reikšmės krašto, rajoniniais ar vietinės reikšmės keliais (gatvėmis) naudotojo mokestis nemokamas.

2. Transporto priemonių savininkų ar valdytojųnaudotojo mokesčio (toliau – naudotojo mokestis) dydžius, neviršydama šio įstatymo 3priedėlyje nustatytų ribinių tarifų, šio mokesčio mokėjimo, administravimo ir kontrolės tvarką nustato Vyriausybė.

3. Mokestis nemokamas už važiavimą keliais:

1) Vidaus reikalų ministerijai bei įstaigoms prie šios ministerijos priklausančiomis transporto priemonėmis, priskirtomis kovinei, kovos-mokomajai, mokomajai, rikiuotės ir transportavimo grupėms, ir savivaldybių priešgaisrinės tarnybos transporto priemonėmis;

2) specialiai neįgaliesiems vežti ir (ar) vairuoti pritaikytomis transporto priemonėmis;

3) sveikatos priežiūros įstaigų greitosios medicinos pagalbos ir reanimacijos automobiliais;

4) Lietuvos Respublikoje įregistruotomis specialiai moksleivių (vaikų) vežimui pritaikytomis transporto priemonėmis (mokykliniais autobusais), kurių registracijos dokumentuose nurodyta, kad transporto priemonė skirta moksleiviams vežti, ir priklausančiomis švietimo įstaigoms ir (ar) savivaldybių kontroliuojamoms įmonėms, taip pat užsienio šalyse, tarp jų ir Europos Sąjungos valstybėse narėse, įregistruotomis specialiai moksleivių (vaikų) vežimui pritaikytomis transporto priemonėmis (mokykliniais autobusais), priklausančiomis švietimo įstaigoms;

5) transporto priemonėmis, naudojamomis kelių priežiūros darbams;

6) kai užsienio šalyse įregistruotos transporto priemonėsvyksta likviduoti stichinių nelaimių ar eismo įvykių padarinių, kai veža labdaros ir humanitarinės pagalbos siuntas,taip pat už važiavimą keliais užsienio valstybių karinei apsaugos sistemai priklausančiomis transporto priemonėmis;

7) vietinio (miesto ir priemiesčio) susisiekimo reguliariais maršrutais važiuojančiomis keleivinėmis transporto priemonėmis.

*Straipsnio pakeitimai:*

*Nr.* [*X-1259*](http://www3.lrs.lt/cgi-bin/preps2?a=302005&b=)*, 2007-07-04, Žin., 2007, Nr. 81-3319 (2007-07-21)*

*Nr.* [*XI-1292*](http://www3.lrs.lt/cgi-bin/preps2?a=394927&b=)*, 2011-03-22, Žin., 2011, Nr. 40-1916 (2011-04-05)*

8 straipsnis. Mokestis už važiavimą keliais Lietuvos Respublikoje ir užsienio šalyse, tarp jų ir Europos Sąjungos valstybėse narėse, įregistruotomis transporto priemonėmis (jų junginiais), kurių matmenys su kroviniu ar be jo viršija leidžiamus, ir (ar) kai viršijama leidžiama ašies (ašių) apkrova ir (ar) transporto priemonės (jų junginio) leidžiama bendroji masė

1. Važiuoti valstybinės ir vietinės reikšmės keliais transporto priemonėmis (jų junginiais), kurių matmenys su kroviniu ar be jo ir (ar) ašies (ašių) apkrova ir (ar) bendroji masė viršija maksimalius leidžiamus dydžius, galima tik suderinus su kelio savininku ir gavus jo leidimą. Leidimai važiuoti valstybinės reikšmės keliais išduodami Susisiekimo ministerijos nustatyta tvarka, o vietinės reikšmės keliais – savivaldybių nustatyta tvarka, sumokėjus nustatyto dydžio mokestį už važiavimą keliais didžiagabaritėmis ir (ar) sunkiasvorėmis transporto priemonėmis. Mokesčio dydį važiuojant tokiomis transporto priemonėmis valstybinės reikšmės keliais, neviršydama šio įstatymo 4 priedėlyje nustatytųribinių tarifų, nustato Vyriausybė, o mokesčio mokėjimo, administravimo ir kontrolės tvarką nustato Susisiekimo ministerija. Dėl mokesčio, jo dydžio už naudojimąsi vietinės reikšmės vidaus keliais gali būti sprendžiama šalių tarpusavio susitarimu, vadovaujantis Civiliniame kodekse įtvirtintais principais.

2.Mokestis nemokamas už Vidaus reikalų ministerijai bei įstaigoms prie šios ministerijos priklausančias transporto priemones, priskirtas kovinei, kovos-mokomajai, mokomajai, rikiuotės ir transportavimo grupėms, bei užužsienio valstybių karinei apsaugos sistemai priklausančias transporto priemones, kurių matmenys ir (ar) ašies (ašių) apkrova ir (ar) transporto priemonės (jų junginio) bendroji masė viršija leidžiamus dydžius. Šių transporto priemonių važiavimo maršrutą būtina suderinti su kelių savininkais.

**9 straipsnis. Kiti Programos finansavimo šaltiniai**

1. Mokesčio už eismo ribojimą magistraliniuose, krašto, rajoninės reikšmės keliuose dirbantįvairius darbus keliuose,kelių juostose ar jųapsaugos zonose, rengiant įvairius masinius (pvz., sporto ir kitus) renginius, kai ribojamas ar uždaromas eismas, dydžiai nurodyti šio įstatymo 5 priedėlyje.Šiomokesčio mokėjimo, administravimo ir kontrolės tvarką nustato Susisiekimo ministerija. Mokestis už eismo ribojimą valstybinės reikšmės keliuose nemokamas, kai darbai atliekami iš Programos finansavimo lėšų bei įrengiant, rekonstruojant ar taisant (remontuojant) melioracijos sistemas kelių apsaugos zonoje, kai nepažeidžiama kelio sankasa ir (ar) kiti kelio statiniai.

2.Į Programos finansavimo sąskaitą gali būti pervedamos fizinių, juridinių asmenų bei užsienio valstybių perduodamos tikslinėslėšos.

3. Į Programos finansavimo sąskaitą yra pervedamos lėšos iš sumokėtų ar išieškotų baudų už nustatyto greičio viršijimą, užfiksuotąstacionariąja Kelių eismo taisyklių pažeidimų fiksavimo įranga, įrengta valstybinės reikšmės keliuose. Vyriausybė ar jos įgaliota institucija nustato šių lėšų mokėjimo, administravimo ir kontrolės tvarką.

*Straipsnio pakeitimai:*

*Nr.* [*XI-1292*](http://www3.lrs.lt/cgi-bin/preps2?a=394927&b=)*, 2011-03-22, Žin., 2011, Nr. 40-1916 (2011-04-05)*

**10 straipsnis. Programos finansavimo lėšų naudojimas**

1. Programos finansavimo lėšos naudojamos automobilių keliams, tiltams, viadukams, estakadoms, tuneliams, gamybiniams-buitiniams kelių pastatams projektuoti, statyti, tiesti, modernizuoti, taisyti (remontuoti), inventorizuoti, prižiūrėti, kelių technikos, technologijos, transporto ir kitoms gamybos priemonėms įsigyti kelių ir tiltų tyrimų, specialiųjų statybos reikalavimų laikymosi valstybinei priežiūrai atlikti, išlaidoms už skirtą žemę, nukeliamus ar griaunamus pastatus ir kitus statinius, želdinius ir kitas naudmenas apmokėti, kelių informacinėms sistemoms kurti, kelių infrastruktūros plėtrai, bendradarbiavimui su užsienio valstybėmis, teisės aktams ir norminiams dokumentams rengti, institucijų, atsakingų už valstybinės reikšmės kelius, išlaikymo išlaidoms apmokėti ir kontrolės įrangai įsigyti, paskoloms grąžinti ir palūkanoms mokėti, mokesčių administravimui ir jų surinkimo kontrolei, istorinėms kelių vertybėms išsaugoti, saugaus eismo programoms keliuose ir jų priemonėms įgyvendinti (tarp jų valstybinės reikšmės keliuose įrengtai stacionariajai Kelių eismo taisyklių pažeidimų fiksavimo įrangai prižiūrėtiir gaunamai informacijai apdoroti, naudojant lėšas iš sumokėtų ar išieškotų baudų už nustatyto greičio viršijimą) ir kitoms kelių srities reikmėms finansuoti.

2. Vyriausybė nustato Programos finansavimo lėšų naudojimo tvarką ir paskiria institucijas šiam įstatymui įgyvendinti. Šio įstatymo įgyvendinimą kontroliuoja nuolatinė Kelių priežiūros ir plėtros programos komisija. Jos sudėtį ir nuostatus tvirtina Vyriausybė.

3. Programos finansavimo lėšos naudojamos pagal Vyriausybės patvirtintą metinę lėšų naudojimo sąmatą. Metinėje lėšų naudojimo sąmatoje numatomas iki 5 procentų Programos finansavimo lėšų rezervas valstybės reikmėms, susijusioms su keliais, finansuoti.

4. Metinėse sąmatose turi būti numatoma 25 procentai Programos finansavimo lėšų valstybei, savivaldybėms panaudoti vietinės reikšmės keliams (gatvėms) tiesti, taisyti, prižiūrėti bei saugaus eismo sąlygoms užtikrinti.

***Redakcija nuo 2015-01-01:***

4. Metinėse sąmatose turi būti numatoma 30 procentų Programos finansavimo lėšų valstybei, savivaldybėms panaudoti vietinės reikšmės keliams (gatvėms) tiesti, taisyti, prižiūrėti bei saugaus eismo sąlygoms užtikrinti.

5. Vyriausybės nustatyta tvarka Programos finansavimo lėšos taip pat naudojamos neįgaliesiems ir jų vairuojamiems specialiems lengviesiems automobiliams, tarnybos reikalais vykstantiems greitosios medicinos pagalbos ir reanimacijos, priešgaisrinių gelbėjimo tarnybų, policijos, valstybės sienos apsaugos, civilinės saugos, kelių priežiūros, uosto saugos tarnybų, prokuratūros, muitinės, inspekcijų pareigūnams, Klaipėdos miesto savivaldybės valstybės tarnautojams ir darbuotojams, atliekantiems tarnybines funkcijas Klaipėdos miesto dalyje Smiltynėje, taip pat kitiems valstybės pareigūnams, nurodytiems Vyriausybės nustatytos tvarkos nuostatuose, ir šių tarnybų transporto priemonėms, tolimojo, vietinio (miesto) reguliaraus susisiekimo autobusams, dviračiams, autocisternoms, vežančioms kurą į Kuršių neriją, juridinių asmenų, turinčių Kuršių nerijoje registruotą buveinę, transporto priemonėms ir darbuotojams, Klaipėdos miesto savivaldybės įmonių transporto priemonėms ir darbuotojams, dirbantiems darbus Klaipėdos miesto dalyje Smiltynėje, Neringos mieste ir Klaipėdos miesto dalyje Smiltynėje gyvenamąją vietą deklaravusiems asmenims ir jų lengvosioms transporto priemonėms neatlygintinai perkelti keltais per Klaipėdos valstybinio jūrų uosto akvatoriją į (iš) Kuršių neriją (-os) bei Šilutės rajono gyventojų ir jų lengvųjų transporto priemonių neatlygintino perkėlimo užlietu krašto kelio Šilutė–Rusnė ruožu sąnaudoms kompensuoti.

*Straipsnio pakeitimai:*

*Nr.* [*X-1402*](http://www3.lrs.lt/cgi-bin/preps2?a=312053&b=)*, 2007-12-20, Žin., 2007, Nr. 140-5761 (2007-12-29)*

*Nr.* [*XI-110*](http://www3.lrs.lt/cgi-bin/preps2?a=334555&b=)*, 2008-12-23, Žin., 2008, Nr. 149-6032 (2008-12-30)*

*Nr.* [*XI-1292*](http://www3.lrs.lt/cgi-bin/preps2?a=394927&b=)*, 2011-03-22, Žin., 2011, Nr. 40-1916 (2011-04-05)*

*Nr.* [*XII-696*](http://www3.lrs.lt/cgi-bin/preps2?a=462697&b=)*, 2013-12-17, Žin., 2013, Nr. 140-7070 (2013-12-30)*

11 straipsnis. Programos finansavimo garantijos

1. Programos finansavimo pajamos ir išlaidos, vadovaujantis Biudžeto sandaros įstatymo nustatytais specialiųjų programų finansavimo principais, planuojamos valstybės biudžete.

2. Programos finansavimo lėšos negali būti naudojamos kitoms valstybės reikmėms, nenumatytoms šio įstatymo 10straipsnyje, finansuoti.

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS VALDAS ADAMKUS

Lietuvos Respublikos

kelių priežiūros ir plėtros

programos finansavimo

įstatymo

1priedėlis

***Neteko galios nuo 2005-07-01.***

Lietuvos Respublikos

kelių priežiūros ir plėtros

programos finansavimo

įstatymo

2priedėlis

* 1. **MOKESČIO UŽ LIETUVOS RESPUBLIKOJE ĮREGISTRUOTAS KROVININES TRANSPORTO PRIEMONES RIBINIAI TARIFAI**

Transporto priemonių savininkų ar valdytojų kasmetinio mokesčio už Lietuvos Respublikoje įregistruotas krovinines transporto priemones ribiniai tarifai:

|  |  |  |  |  |  |
| --- | --- | --- | --- | --- | --- |
| Transporto priemonės tipas | | | | Ribiniai tarifai (litais) | |
| N2/N3 kategorijų krovininės kelių transporto priemonės, tarp jų priekabos,  O4 klasės puspriekabės | | nuo 12 t (įskaitytinai) iki 15 t bendrosios masės\* | | 300–620 | |
| nuo 12 t (įskaitytinai) iki 15 t bendrosios masės\*\* | | 440–880 | |
| nuo 15 t (įskaitytinai) iki 23 t bendrosios masės\* | | 440–1040 | |
| nuo 15 t (įskaitytinai) iki 23 t bendrosios masės\*\* | | 990–1980 | |
| nuo 23 t (įskaitytinai) iki 29 t bendrosios masės\* | | 820–1640 | |
| nuo 23 t (įskaitytinai) iki 29 t bendrosios masės\*\* | | 1300–2600 | |
| nuo 29 t (įskaitytinai) iki 33 t bendrosios masės\* | | 1300–2600 | |
| nuo 29 t (įskaitytinai) iki 33 t bendrosios masės\*\* | | 1930–3870 | |
| nuo 33 t (įskaitytinai) iki 40 t bendrosios masės\* | | 1850–3700 | |
| nuo 33 t (įskaitytinai) iki 40 t bendrosios masės\*\* | | 2540–5080 | |
| Transporto priemonės tipas | | Ribiniai tarifai | | | |
| Krovininių transporto priemonių junginys – N3O4 nuo 40 t (įskaitytinai) iki 44 t bendrosios masės vežant triašiu vilkiku su dviaše ar triaše puspriekabe 20, 30, 40, 45 pėdų konteinerius (pagamintus pagal ISO standartus) | | \* | | 2260–4520 | |
| \*\* | | 3340–6690 | |

\* kai ašis (ašys) su pneumatine pakaba

\*\* kai yra kita ašies (ašių) pakabų sistema

*Priedėlio pakeitimas:*

*Nr.* [*X-1177*](http://www3.lrs.lt/cgi-bin/preps2?a=300116&b=)*, 2007-06-07, Žin., 2007, Nr. 69-2724 (2007-06-23)*

Lietuvos Respublikos

kelių priežiūros ir plėtros

programos finansavimo

įstatymo

3 priedėlis

**LIETUVOS RESPUBLIKOJE, UŽSIENIO ŠALYSE, TARP JŲ IR EUROPOS SĄJUNGOS VALSTYBĖSE NARĖSE, ĮREGISTRUOTŲ TRANSPORTO PRIEMONIŲ SAVININKŲ AR VALDYTOJŲ NAUDOTOJO MOKESČIO RIBINIAI TARIFAI**

1. Lietuvos Respublikoje, užsienio šalyse, tarp jų ir Europos Sąjungos valstybėse narėse, įregistruotų transporto priemonių savininkų ar valdytojų naudotojo mokesčio ribiniai tarifai

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Transporto priemonės tipas, kategorijos, klasės ir grupės,emisijos klasės\* | | | | | | | | | | Ribiniai tarifai (litais) | | | | | | | | | | | | | | | |
| metų tarifo ribos | | | | | mėnesio tarifo ribos | | | savaitės tarifo ribos | | | dienos tarifo ribos | | | | |
| Auto-busai | | | M2 | | | transporto priemonė, kuri turi daugiau kaip 8 sėdimas vietas keleiviams ir 1 sėdimą vietą vairuotojui ir kurios bendroji masė ne didesnė kaip 5 t | | | | 500–1800 | | | | | 100–200 | | | 50–80 | | | 20–37 | | | | |
|  | | | M3    A    B | | | transporto priemonė, kuri turi daugiau kaip 8 sėdimas vietas keleiviams ir 1 sėdimą vietą vairuotojui ir kurios bendroji masė didesnė kaip 5 t, bet ne daugiau kaip 22 vietos keleiviams, neskaitant vairuotojo | | | | 600–1800 | | | | | 150–300 | | | 60–140 | | | 20–37 | | | |
|  | | | M3  I–III | | | transporto priemonė, kurioje telpa daugiau kaip 22 keleiviai, neskaitant vairuotojo | | | | 700–2600 | | | | | 160–320 | | | 80–160 | | | 20–37 | | | | |
| Transporto priemonės tipas, kategorijos, klasės ir grupės, emisijos klasės\* | | | | | | | | | Ribiniai tarifai (litais) | | | | | | | | | | | | | | | | |
| metų tarifo ribos | | | | | mėnesio tarifo  ribos | | | | savaitės tarifo  ribos | | | | | | dienos tarifo ribos | |
| Krovini-nės kelių transpor-to priemo-nės ir jų junginiai | | | | | N1  O2 | | | iki 3,5 t (įskaitytinai) bendrosios masės | 600–1800 | | | | | 100–200 | | | | 50–80 | | | | | | 20–37 | |
| N2  EURO 0, I, II, III, IV ir mažiau taršios  transporto priemonės  O3–O4 | | | nuo 3,5 t iki 12 t (įskaitytinai) bendrosios masės | 700–2400 | | | | | 160–400 | | | | 80–170 | | | | | | 20–37 | |
| N3  EURO 0, I, II, III, IV ir mažiau taršios  transporto priemonės  O4 | | | Nuo 12 t iki 40 t (įskaitytinai) bendrosios masės, o vežant triašiu vilkiku su dviaše ar triaše puspriekabe 20, 30, 40, 45 pėdų konteinerius (pagamintus pagal ISO standartus) – iki 44 t bendrosios masės | 800–3600 | | | | | 170–400 | | | | 90–170 | | | | | | 20–37 | |
| N1–N3  EURO 0, I, II, III, IV ir mažiau taršios  transporto priemonės  O2–O4 | | | iki 16 t (įskaitytinai) transporto priemonių savininkai – žemės ūkio veiklos subjektai | 300–1200 | | | | | 80–200 | | | | 40–80 | | | | | | 20–37 | |
| Specialios kelių transporto priemonės | | | | |  | | | skirtos specialioms darbo funkcijoms atlikti, bet ne kroviniams vežti | 300–1200 | | | | 80–200 | | | | | 40–80 | | | | | | 20–37 |

\* Transporto priemonių emisijos klasės pagal motorinių transporto priemonių variklių išmetamųjų dujinių ir kietųjų dalelių teršalų normas.

2. Specialios kelių transporto priemonės, skirtos specialiems darbams atlikti, yra:

1) automobiliniai kranai;

2) automobiliniai keltuvai;

3) automobiliai su gręžimo įranga;

4) automobiliai su laboratorijų įranga;

5) automobiliai-techninės pagalbos dirbtuvės;

6) automobiliai-parduotuvės;

7) automobiliai-televizijos stotys;

8) automobiliai-radijo stotys;

9) kinofikacijos, parodų, bibliotekų automobiliai;

10) asenizaciniai automobiliai;

11) kelių valymo automobiliai;

12) šiukšliavežės ir šiukšlių rinkimo automobiliai;

13) automobiliai, naudojami tik karjeruose;

14) automobiliai, naudojami tik oro uostuose;

15) mokomieji automobiliai;

16) automobiliai-ekskavatoriai, buldozeriai;

17) kiti specialiems darbams ir technologiniams procesams atlikti skirti automobiliai.

3. Kelių transporto priemonės (savivarčiai, betonvežiai, naftovežiai, benzinvežiai ir kitos), kurios pagal savo konstrukciją ir įrangą skirtos kroviniams vežti, priskiriamos prie krovininių transporto priemonių.

*Priedėlio pakeitimai:*

*Nr.* [*X-1177*](http://www3.lrs.lt/cgi-bin/preps2?a=300116&b=)*, 2007-06-07, Žin., 2007, Nr. 69-2724 (2007-06-23)*

*Nr.* [*X-1604*](http://www3.lrs.lt/cgi-bin/preps2?a=323460&b=)*, 2008-06-17, Žin., 2008, Nr. 75-2919 (2008-07-03)*

Lietuvos Respublikos

kelių priežiūros ir plėtros

programos finansavimo

įstatymo

4priedėlis

**I. MOKESČIO UŽ VAŽIAVIMĄ KELIAIS LIETUVOS RESPUBLIKOJE IR UŽSIENIO ŠALYSE, tarp jų ir Europos Sąjungos valstybėse narėse, ĮREGISTRUOTOMIS TRANSPORTO PRIEMONĖMIS (JŲ JUNGINIAIS), KURIŲ MATMENYS SU KROVINIU AR BE JO VIRŠIJA LEIDŽIAMUS, RIBINIAI TARIFAI**

|  |  |  |  |  |  |  |  |
| --- | --- | --- | --- | --- | --- | --- | --- |
| Leidžiami matmenys viršyti  (cm) | | | Ribiniai tarifai (litais) | | | | |
| aukščio | pločio | ilgio | vienkar-tiniai,  10 km | mėnesio | | metų | |
| savival-dybės teritori-joje | šalies terito-rijoje | savivaldy-bės teritorijoje | šalies teritorijoje |
|  | 10–20 |  | 5,0–6,0 | 233–280 | 583–642 | 1165–1400 | 2915–3210 |
| 11–20 | 21–40 | 101–200 | 6,1–7,0 | 285–327 | 712–817 | 1425–1635 | 3560–4085 |
| 21–30 | 41–60 | 201–300 | 7,1–7,5 | 331–350 | 828–875 | 1659–1750 | 4140–4375 |
| 31–40 | 61–80 | 301–400 | 7,6–8,0 | 355–373 | 887–933 | 1775–1865 | 4435–4665 |
| 41–50 | 81–100 | 401–500 | 8,1–8,5 | 378–397 | 945–992 | 1890–1985 | 4725–4960 |

Jei lentelėje nurodyti transporto priemonės (jų junginio) maksimalūs matmenys viršijami (aukštis – daugiau nei 50 cm, plotis – daugiau nei 100 cm, ilgis – daugiau nei 500 cm), transporto priemonė tampa ypač pavojinga saugiam eismui. Tokioms transporto priemonėms (jų junginiams) taikomas vienkartinis mokestis, kuris apskaičiuojamas taip: prie maksimalaus ribinio tarifo pridedamas papildomas vieno lito mokestis už kiekvieno atitinkamo matmens viršijimą, t. y. už kiekvieną aukščio viršijimą 10 cm, pločio viršijimą 10 cm ar ilgio viršijimą 1 m, ir dauginama iš koeficiento 1,5. Visais atvejais, jei viršijami du ar visi trys matmenys, mokestis nustatomas sumuojant mokesčius už atskirų matmenų viršijimą. Kai transporto priemonės (jų junginio) matmenys viršija lentelėje nurodytus maksimalius, būtina gauti atskirą leidimą, kurį išduodant pridedamas papildomas mokestis už maršruto paruošimą, t. y. apskaičiuojama darbų, kuriuos būtina atlikti, kad galima būtų leisti būtent tai transporto priemonei (jų junginiui) važiuoti leidime nurodytu maršrutu, vertė.

**II. Mokesčio už VAŽIAVIMĄ KELIAIS Lietuvos Respublikoje ir užsienio šalyse, tarp jų ir Europos Sąjungos valstybėse narėse, įregistruotomis transporto priemonėmis (jų junginiais), kai viršijama leidžiama ašies (ašių) apkrova ir (ar) leidžiama bendroji masė, ribiniai tarifai**

|  |  |  |  |
| --- | --- | --- | --- |
| Leidžiama ašies (ašių) apkrova viršyta (t) | Ribiniai tarifai (litais) | | |
| vienkartiniai,  10 km | mėnesio | |
| savivaldybės teritorijoje | šalies teritorijoje |
| 0,6–1,0 | 2,40–3,36 | 168–235 | 420–588 |
| 1,1–1,5 | 4,80–5,28 | 336–370 | 840–924 |
| 1,6–2,0 | 6,72–7,68 | 470–538 | 1176–1344 |
| 2,1–3,0 | 12,00–13,32 | 840–932 | 2100–2331 |
| 3,1–4,0 | 19,20–21,60 | 1344–1512 | 3360–3780 |
| 4,1–5,0 | 26,40–31,20 | – | – |
| 5,1–6,0 | 33,60–38,40 | – | – |
| 6,1–7,0 | 40,80–45,60 | – | – |
| 7,1–8,0 įskaitytinai | 48,00–55,20 | – | – |

1. Transporto priemonėmis (jų junginiais), kurių ašies (ašių) apkrova viršija leidžiamą apkrovą, nustatytą Lietuvos Respublikos susisiekimo ministro įsakymu, sumokėjus atitinkamo dydžio mokestį leidžiama važiuoti tik su kelio savininku suderintais maršrutais arba kelio savininko nustatytais keliais ir kelio savininko nustatytomis sąlygomis.

2. Jei transporto priemonės (jų junginio) bendroji masė viršija leidžiamą bendrąją masę, nustatytą Lietuvos Respublikos susisiekimo ministro įsakymu, nustatomi mokesčio ribiniai tarifai, nurodyti šio priedėlio III skirsnyje.

3. Triašiu vilkiku su dviaše ar triaše puspriekabe 20, 30, 40, 45 pėdų konteinerius, pagamintus pagal ISO standartus, leidžiama vežti tik magistraliniais keliais. Vežant šiuos konteinerius kitais keliais, būtina gauti kelio savininko leidimą.

4. Kai ašies (ašių) faktiška apkrova ir faktiška transporto priemonės (jų junginio) bendroji masė viršija leidžiamus dydžius, nustatytus Lietuvos Respublikos susisiekimo ministro įsakymu, nustatomas tas mokesčio dydis, kuris yra didesnis.

III. MOKESČIO UŽ VAŽIAVIMĄ KELIAIS LIETUVOS RESPUBLIKOJE IR UŽSIENIO ŠALYSE, tarp jų ir Europos Sąjungos valstybėse narėse, ĮREGISTRUOTOMIS TRANSPORTO PRIEMONĖMIS (JŲ JUNGINIAIS), KAI VIRŠIJAMA LEIDŽIAMA JŲ BENDROJI MASĖ, RIBINIAI TARIFAI

1. Jei transporto priemonės (jų junginio) bendroji masė viršija leidžiamą bendrąją masę (40 t, o vežant 20, 30, 40, 45 pėdų konteinerius, pagamintus pagal ISO standartus, – 44 t), mokamas mokestis, kurio ribiniai tarifai pateikiami lentelėje:

|  |  |
| --- | --- |
| Leidžiama bendroji masė viršyta (t) | Vienkartiniai ribiniai tarifai už kiekvieną viršytą toną, Lt/10 km |
| iki 10,0\* | 3,50–4,00 |
| 11,0–20,0 | 4,00–4,50 |
| 21,0–40,0 | 4,50–5,00 |
| > 40 | 5,00–6,50 |

\*Taikoma, kai šešių ašių transporto priemonės, kurios ašies (ašių) apkrova neviršija leidžiamos apkrovos, bendroji masė viršija leidžiamą bendrąją masę ir yra ne didesnė kaip 48 t.

2. Triašiu vilkiku su dviaše ar triaše puspriekabe 20, 30, 40, 45 pėdų konteinerius, pagamintus pagal ISO standartus, leidžiama vežti tik magistraliniais keliais. Vežant šiuos konteinerius kitais keliais, būtina gauti kelio savininko leidimą.

3. Kai ašies (ašių) faktiška apkrova ir faktiška transporto priemonės (jų junginio) bendroji masė viršija leidžiamą, nustatomas tas mokesčio dydis, kuris yra didesnis.

4. Papildomus reikalavimus, taikomus valstybinės reikšmės keliais važiuojančioms transporto priemonėms (jų junginiams), kurių ašies (ašių) apkrova neviršija leidžiamos apkrovos, o jų bendroji masė viršija leidžiamą bendrąją masę ir yra ne didesnė kaip 48 t, nustato Susisiekimo ministerija, o kai šios transporto priemonės (jų junginiai) važiuoja vietinės reikšmės keliais – savivaldybės. Sumokėjus atitinkamo dydžio mokestį leidžiama važiuoti šiomis transporto priemonėmis (jų junginiais) tik su kelio savininku suderintais maršrutais arba kelio savininko nustatytais keliais ir kelio savininko nustatytomis sąlygomis.

*Priedėlio pakeitimai:*

*Nr.* [*X-1177*](http://www3.lrs.lt/cgi-bin/preps2?a=300116&b=)*, 2007-06-07, Žin., 2007, Nr. 69-2724 (2007-06-23)*

*Nr.* [*X-1604*](http://www3.lrs.lt/cgi-bin/preps2?a=323460&b=)*, 2008-06-17, Žin., 2008, Nr. 75-2919 (2008-07-03)*

*Nr.* [*XI-2197*](http://www3.lrs.lt/cgi-bin/preps2?a=429296&b=)*, 2012-06-30, Žin., 2012, Nr. 80-4147 (2012-07-10)*

*Nr.* [*XII-363*](http://www3.lrs.lt/cgi-bin/preps2?a=451386&b=)*, 2013-06-13, Žin., 2013, Nr. 68-3404 (2013-06-28)*

Lietuvos Respublikos

kelių priežiūros ir plėtros

programos finansavimo

įstatymo

5 priedėlis

# Mokesčio už eismo ribojimą tarifai

1. Mokesčio už eismo ribojimą tarifai:

|  |  |  |  |  |
| --- | --- | --- | --- | --- |
| Eil.  Nr. | Darbų atvejai | Tarifai (litais) | | |
| Valstybinės reikšmės keliai | | |
| Magist-raliniai | Krašto | Rajoniniai |
| 1. | Įvairiems darbams kelio juostoje su važiuojamosios dalies asfaltbetonio (cementbetonio) danga dirbti iki trijų parų imtinai, nepažeidžiant kelio važiuojamosios dalies | 279 | 203 | 128 |
| 2. | Įvairiems darbams kelio juostoje su važiuojamosios dalies žvyro danga dirbti iki trijų parų imtinai, nepažeidžiant kelio važiuojamosios dalies | – | 20 | 10 |
| 3. | Įvairiems darbams kelio važiuojamojoje dalyje, pažeidžiant asfaltbetonio (cementbetonio) dangą, dirbti iki trijų parų imtinai ir kai kelias visai uždaromas, o transporto priemonių eismas nukreipiamas kitais keliais arba įrengiama uždarytos vietos apylanka | 3500 | 2550 | 1600 |
| 4. | Įvairiems darbams kelio važiuojamojoje dalyje dirbti iki trijų parų imtinai, pažeidžiant žvyro dangą, ir kai kelias visai uždaromas, o transporto priemonių eismas nukreipiamas kitais keliais arba įrengiama uždarytos vietos apylanka | – | 260 | 260 |
| 5. | Įvairiems darbams kelio važiuojamojoje dalyje dirbti iki trijų parų imtinai, pažeidžiant asfaltbetonio (cementbetonio) dangą, ir kai kelias iš dalies uždaromas (ribojamas greitis) | 875 | 638 | 400 |
| 6. | Įvairiems darbams kelio važiuojamojoje dalyje dirbti iki trijų parų imtinai, pažeidžiant žvyro dangą, ir kai kelias iš dalies uždaromas (ribojamas greitis) | – | 82 | 82 |
| 7. | Įvairių masinių, sporto renginių ir kitais atvejais trasai paruošti, kai kelias uždaromas ar apribojamas transporto priemonių eismas:  1 parai 1 km kelio;  1 valandai 1 km kelio | 1000  60 | 600  30 | 120  7 |
| 8. | Kai inžinerinės komunikacijos klojamos, medžiagos ar įrengimai sandėliuojami kelio juostoje, išskyrus kelio važiuojamąją dalį (1 parai 1 km ar 1 parai 1 vietai) | 100 | 50 | 25 |
| 9. | Kai visiškai uždaromas kelias, eismas nukreipiamas apylanka kitais keliais (1 parai 1 apylankos km) | – | 10 | 20 |

2. Pratęsiant lentelės 1–6 eilutėse numatytų atlikti darbų trukmę už kiekvienas kitas tris paras, mokestis už eismo ribojimą didinamas 5 procentais.

3. Jei lentelėje nurodyti darbai nebaigiami nurodytu laiku ir:

3.1. užtrunka iki 9 parų – mokestis didinamas 3 kartus;

3.2. užtrunka iki 1 mėnesio – mokestis didinamas 6 kartus;

3.3. užtrunka ilgiau kaip 1 mėnesį – mokestis didinamas 10 kartų.

4. Mokestis dirbti įvairius darbus didinamas 2 kartus, kai darbai atliekami:

4.1. kelių su keturiomis ir daugiau eismo juostų važiuojamojoje dalyje;

4.2. gyvenamosiose vietovėse valstybinės reikšmės kelio važiuojamojoje dalyje, kai tie darbai susiję su kelio dangos ardymu, nuo lapkričio 1 d. iki gegužės 1d.;

4.3. važiuojamojoje kelio dalyje, kai asfaltbetonio danga paklota mažiau kaip prieš 5 metus.

*Priedėlio pakeitimai:*

*Nr.* [*X-884*](http://www3.lrs.lt/cgi-bin/preps2?a=287228&b=)*, 2006-11-09, Žin., 2006, Nr. 127-4820 (2006-11-25)*

Lietuvos Respublikos

kelių priežiūros ir plėtros

programos finansavimo

įstatymo

6 priedėlis

**ĮGYVENDINAMI Europos Sąjungos TEISĖS AKTAI**

1. 1996 m. liepos 25 d. Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę (OL 2004 m. specialusis leidimas, 7 skyrius, 2 tomas, p. 478), su paskutiniais pakeitimais, padarytais 2002 m. vasario 18 d. Europos Parlamento ir Tarybos direktyva 2002/7/EB (OL 2004 m. specialusis leidimas, 7 skyrius, 6 tomas, p. 85).

2. 1999 m. birželio 17 d. Europos Parlamento ir Tarybos direktyva 1999/62/EB dėl sunkiasvorių krovininių transporto priemonių apmokestinimo už naudojimąsi tam tikra infrastruktūra (OL *2004 m. specialusis leidimas*, 7 skyrius, 4 tomas, p. 372), su paskutiniais pakeitimais, padarytais 2006 m. gegužės 17 d. Europos Parlamento ir Tarybos direktyva 2006/38/EB (OL 2006 L 157, p. 8).

*Priedėlio pakeitimai:*

*Nr.* [*X-1177*](http://www3.lrs.lt/cgi-bin/preps2?a=300116&b=)*, 2007-06-07, Žin., 2007, Nr. 69-2724 (2007-06-23)*

*Nr.* [*X-1604*](http://www3.lrs.lt/cgi-bin/preps2?a=323460&b=)*, 2008-06-17, Žin., 2008, Nr. 75-2919 (2008-07-03)*

**Pakeitimai:**

1.

Lietuvos Respublikos Seimas, Įstatymas

Nr. [IX-682](http://www3.lrs.lt/cgi-bin/preps2?a=157367&b=), 2001-12-21, Žin., 2001, Nr. 112-4089 (2001-12-30)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO PAKEITIMO ĮSTATYMAS

Šis Įstatymas įsigalioja nuo 2002 m. sausio 1 d.

**Nauja įstatymo redakcija**

2.

Lietuvos Respublikos Seimas, Įstatymas

Nr. [IX-840](http://www3.lrs.lt/cgi-bin/preps2?a=165032&b=), 2002-04-09, Žin., 2002, Nr. 43-1605 (2002-04-26)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 4 STRAIPSNIO IR 1 PRIEDĖLIO PAKEITIMO ĮSTATYMAS

Šis Įstatymas taikomas apskaičiuojant atskaitymus į Programos finansavimo sąskaitą nuo 2002 metų balandžio mėnesio ir vėlesnių mėnesių pajamų.

3.

Lietuvos Respublikos Seimas, Įstatymas

Nr. [IX-1592](http://www3.lrs.lt/cgi-bin/preps2?a=213245&b=), 2003-05-29, Žin., 2003, Nr. 59-2637 (2003-06-20)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 11 STRAIPSNIO PAKEITIMO ĮSTATYMAS

Šis Įstatymas įsigalioja nuo 2003 m. liepos 1 d.

4.

Lietuvos Respublikos Seimas, Įstatymas

Nr. [IX-1703](http://www3.lrs.lt/cgi-bin/preps2?a=215107&b=), 2003-07-04, Žin., 2003, Nr. 69-3122 (2003-07-10)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 11 STRAIPSNIO PAKEITIMO ĮSTATYMAS

5.

Lietuvos Respublikos Seimas, Įstatymas

Nr. [IX-1776](http://www3.lrs.lt/cgi-bin/preps2?a=220286&b=), 2003-10-14, Žin., 2003, Nr. 104-4646 (2003-11-05)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 4 STRAIPSNIO PAKEITIMO ĮSTATYMAS

Šis Įstatymas įsigalioja nuo 2004 m. sausio 1 d.

6.

Lietuvos Respublikos Seimas, Įstatymas

Nr. [IX-2139](http://www3.lrs.lt/cgi-bin/preps2?a=231829&b=), 2004-04-15, Žin., 2004, Nr. 61-2188 (2004-04-27)

ĮMONIŲ IR ORGANIZACIJŲ NEKILNOJAMOJO TURTO MOKESČIO ĮSTATYMO, KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO, GARANTINIO FONDO ĮSTATYMO, RINKLIAVŲ ĮSTATYMO, MOKESČIŲ UŽ PRAMONINĖS NUOSAVYBĖS OBJEKTŲ REGISTRAVIMĄ ĮSTATYMO, MOKESČIO UŽ APLINKOS TERŠIMĄ ĮSTATYMO, KONSULINIO MOKESČIO ĮSTATYMO, LIETUVOS BANKO ĮSTATYMO PAKEITIMO IR PAPILDYMO ĮSTATYMAS

Šis Įstatymas įsigalioja nuo 2004 m. gegužės 1 d.

7.

Lietuvos Respublikos Seimas, Įstatymas

Nr. [IX-2329](http://www3.lrs.lt/cgi-bin/preps2?a=238256&b=), 2004-07-08, Žin., 2004, Nr. 116-4319 (2004-07-27)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 7 STRAIPSNIO PAKEITIMO IR PAPILDYMO ĮSTATYMAS

Šis įstatymas įsigalioja nuo 2005 m. sausio 1 d.

8.

Lietuvos Respublikos Seimas, Įstatymas

Nr. [IX-2386](http://www3.lrs.lt/cgi-bin/preps2?a=238273&b=), 2004-07-15, Žin., 2004, Nr. 116-4333 (2004-07-27)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 8 STRAIPSNIO PAKEITIMO ĮSTATYMAS

9.

Lietuvos Respublikos Seimas, Įstatymas

Nr. [IX-2546](http://www3.lrs.lt/cgi-bin/preps2?a=245864&b=), 2004-11-09, Žin., 2004, Nr. 171-6302 (2004-11-26)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO PAKEITIMO ĮSTATYMAS

**Nauja įstatymo redakcija**

Šis įstatymas įsigalioja nuo 2005 m. sausio 1 d.

Šio įstatymo 4 straipsnis ir įstatymo 1 priedėlis netenka galios nuo 2005 m. liepos 1 d. Atskaitymų nuo pajamų mokėtojai atskaitymus nuo 2005 m. birželio mėnesio pajamų turi sumokėti į Programos finansavimo sąskaitą ,,Kelių programa – atskaitymai nuo pajamų“ iki 2005 m. liepos 25 d., o atskaitymų į Programos finansavimo sąskaitą deklaraciją už 2005 m. sausio–birželio mėnesius privalo pateikti apskrities valstybinei mokesčių inspekcijai iki 2005 m. rugsėjo 1 d.

10.

Lietuvos Respublikos Seimas, Įstatymas

Nr. [X-693](http://www3.lrs.lt/cgi-bin/preps2?a=279127&b=), 2006-06-15, Žin., 2006, Nr. 73-2761 (2006-06-30)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 2 STRAIPSNIO PAKEITIMO ĮSTATYMAS

11.

Lietuvos Respublikos Seimas, Įstatymas

Nr. [X-725](http://www3.lrs.lt/cgi-bin/preps2?a=279776&b=), 2006-06-22, Žin., 2006, Nr. 77-2969 (2006-07-14)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 5 STRAIPSNIO PAKEITIMO ĮSTATYMAS

12.

Lietuvos Respublikos Seimas, Įstatymas

Nr. [X-884](http://www3.lrs.lt/cgi-bin/preps2?a=287228&b=), 2006-11-09, Žin., 2006, Nr. 127-4820 (2006-11-25)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 5 PRIEDĖLIO PAKEITIMO ĮSTATYMAS

13.

Lietuvos Respublikos Seimas, Įstatymas

Nr. [X-1177](http://www3.lrs.lt/cgi-bin/preps2?a=300116&b=), 2007-06-07, Žin., 2007, Nr. 69-2724 (2007-06-23)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 2, 3, 4 IR 6 PRIEDĖLIŲ PAKEITIMO ĮSTATYMAS

Šis įstatymas įsigalioja nuo 2007 m. liepos 1 d.

14.

Lietuvos Respublikos Seimas, Įstatymas

Nr. [X-1259](http://www3.lrs.lt/cgi-bin/preps2?a=302005&b=), 2007-07-04, Žin., 2007, Nr. 81-3319 (2007-07-21)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 7 STRAIPSNIO PAKEITIMO ĮSTATYMAS

15.

Lietuvos Respublikos Seimas, Įstatymas

Nr. [X-1402](http://www3.lrs.lt/cgi-bin/preps2?a=312053&b=), 2007-12-20, Žin., 2007, Nr. 140-5761 (2007-12-29)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 10 STRAIPSNIO PAKEITIMO ĮSTATYMAS

Šis įstatymas įsigalioja 2009 m. sausio 1 d.

Šis įstatymas neteko galios nuo 2008-12-30.

**Šio įstatymo negaliojimą nusako:**

Lietuvos Respublikos Seimas, Įstatymas

Nr. [XI-110](http://www3.lrs.lt/cgi-bin/preps2?a=334555&b=), 2008-12-23, Žin., 2008, Nr. 149-6032 (2008-12-30)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 10 STRAIPSNIO PAKEITIMO ĮSTATYMO PRIPAŽINIMO NETEKUSIU GALIOS ĮSTATYMAS

16.

Lietuvos Respublikos Seimas, Įstatymas

Nr. [X-1604](http://www3.lrs.lt/cgi-bin/preps2?a=323460&b=), 2008-06-17, Žin., 2008, Nr. 75-2919 (2008-07-03)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 3 STRAIPSNIO, 3, 4 IR 6 PRIEDĖLIŲ PAKEITIMO ĮSTATYMAS

Šis įstatymas įsigalioja 2009 m. sausio 1 d.

17.

Lietuvos Respublikos Seimas, Įstatymas

Nr. [XI-109](http://www3.lrs.lt/cgi-bin/preps2?a=334554&b=), 2008-12-23, Žin., 2008, Nr. 149-6031 (2008-12-30)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 3 IR 5 STRAIPSNIŲ PAKEITIMO ĮSTATYMAS

Šis įstatymas įsigalioja nuo 2009-01-01.

18.

Lietuvos Respublikos Seimas, Įstatymas

Nr. [XI-1292](http://www3.lrs.lt/cgi-bin/preps2?a=394927&b=), 2011-03-22, Žin., 2011, Nr. 40-1916 (2011-04-05)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 2, 3, 7, 9 IR 10 STRAIPSNIŲ PAKEITIMO IR PAPILDYMO ĮSTATYMAS

Šis įstatymas, išskyrus šio straipsnio 2 dalį, įsigalioja 2012 m. sausio 1 d.

19.

Lietuvos Respublikos Seimas, Įstatymas

Nr. [XI-2197](http://www3.lrs.lt/cgi-bin/preps2?a=429296&b=), 2012-06-30, Žin., 2012, Nr. 80-4147 (2012-07-10)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 2, 6 STRAIPSNIŲ IR 4 PRIEDĖLIO PAKEITIMO IR PAPILDYMO ĮSTATYMAS

Šis įstatymas, išskyrus šio įstatymo 5 straipsnį, įsigalioja 2013 m. sausio 1 d.

20.

Lietuvos Respublikos Seimas, Įstatymas

Nr. [XII-363](http://www3.lrs.lt/cgi-bin/preps2?a=451386&b=), 2013-06-13, Žin., 2013, Nr. 68-3404 (2013-06-28)

KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 4 PRIEDĖLIO PAKEITIMO ĮSTATYMAS

Šis įstatymas įsigalioja nuo 2014-01-01.

21.

Lietuvos Respublikos Seimas, Įstatymas

Nr. [XII-696](http://www3.lrs.lt/cgi-bin/preps2?a=462697&b=), 2013-12-17, Žin., 2013, Nr. 140-7070 (2013-12-30)

LIETUVOS RESPUBLIKOS KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO 10 STRAIPSNIO PAKEITIMO ĮSTATYMAS

Šio įstatymo 1 straipsnio 1 dalis įsigalioja 2014 m. sausio 1 d.

Šio įstatymo 1 straipsnio 2 dalis įsigalioja 2015 m. sausio 1 d.

\*\*\* Pabaiga \*\*\*

Redagavo Aušrinė Trapinskienė (2014-01-11)

ausrine.trapinskiene@lrs.lt